Сэрыю “Кнігарня Наша Ніва” складаюць кнігі, якія ня могуць зьявіцца ў дзяржаўных выдавецтвах. Прыярытэтнымі пазыцыямі для нас зьяўляюцца паліталёгія, гісторыя, публіцыстыка, літаратуразнаўства, філязофія – тыя галіны гуманітарнае веды, у якіх ствараецца альтэрнатыўнае разуменьне разьвіцьця беларускага грамадзтва. Мы бачым як надзённую патрэбу выдаваць празаічныя і паэтычныя творы, дзіцячую літаратуру тых аўтараў, што ня ўпісваюцца ў жорсткія рамкі праўладнай ідэалёгіі. Мы хочам па-новаму прадставіць творы беларускай клясыкі, вылегчанай і перанітаванай цяперашнім ідэалягічным дыскурсам.